Αυτή τη σχέση θα τη χαρακτηρίζαμε αμφίδρομη! Όταν βιώνουμε χρόνιο stress, τότε οι ανάγκες του οργανισμού σε θρεπτικά συστατικά αυξάνονται και παράλληλα αυξάνεται και η αποβολή θρεπτικών ουσιών από το σώμα με αποτέλεσμα να δημιουργούνται ελλείψεις. Το stress αυξάνει την επιθυμία μας για τρόφιμα πλούσια σε λίπος και ζάχαρη αλλά και την όρεξή μας. Η αυξημένη κατανάλωση γλυκισμάτων και σνακ μπορεί να οδηγήσει σε αύξηση βάρους. Η κορτιζόλη είναι μια ορμόνη που διεγείρει την συσσώρευση λίπους στην περιοχή της κοιλιάς, αυξάνοντας την πιθανότητα εμφάνισης χρόνιων νοσημάτων.
Από την άλλη πλευρά, μια μη ισορροπημένη διατροφή μπορεί να οδηγήσει σε διατροφικές ελλείψεις και να αυξήσει τα συμπτώματα του stress στο σώμα. Η έλλειψη βιταμινών, μετάλλων κι ιχνοστοιχείων μπορεί να επηρεάσουν την εύρυθμη λειτουργία πολλών οργάνων μας.